ddrg/super_eurlex huggingface dataset:
1.

A 4. fejezet a következőképpen módosul: a) A 4.1.1.2. pont helyébe a következő szöveg lép: „4.1.1.2. Az utast legalább a következő módszerek egyikével kell átvizsgálni: a) motozással; b) fémérzékelő kapu (WTMD) használatával; c) robbanóanyag-felderítő kutya alkalmazásával; d) robbanóanyagnyom-felderítő eszköz (ETD) használatával; e) ionizáló sugárzást nem alkalmazó biztonsági szkenner használatával; f) kézi fémérzékelő eszközzel (HHMD) együtt használt robbanóanyagnyom-felderítő eszköz használatával. Ha az átvizsgálást végző személy nem tudja megállapítani, hogy az utasnál van-e tiltott tárgy, akkor vagy meg kell tagadni az utasnak a szigorított biztonsági területre való belépését, vagy az utast az átvizsgálást végző személyt kielégítő módon újból át kell vizsgálni.” b) A 4.1.1.9. pont helyébe a következő szöveg lép: „4.1.1.9. Robbanóanyag-felderítő kutya és robbanóanyagnyom-felderítő eszköz az átvizsgálás során kizárólag kiegészítésképpen alkalmazható.” c) A 4.1.2.3. pont helyébe a következő szöveg lép: „4.1.2.3. A kézipoggyászt legalább a következő módszerek egyikével kell átvizsgálni: a) kézzel történő átkutatással; b) röntgensugaras berendezéssel; c) robbanóanyag-felderítő eszköz (EDS) használatával; d) robbanóanyag-felderítő kutya és az a) pont szerinti vizsgálat együttes alkalmazásával; e) robbanóanyagnyom-felderítő eszköz (ETD) használatával. Ha az átvizsgálást végző személy nem tudja megállapítani, hogy a kézipoggyász tartalmaz-e tiltott tárgyat, akkor a kézipoggyászt vagy vissza kell utasítani, vagy az átvizsgálást végző személyt kielégítő módon újból át kell vizsgálni.”
(8)

A beszedési eszközök számos nagy igénybe vevője már jelezte, hogy csak közvetlenül a végső határidő előtt hajtja végre az átállást. Az említett átállási projektek elhalasztása a bejövő fizetésekkel és készpénzforgalommal kapcsolatos átmeneti zavarokhoz vezethet, és így befolyásolhatja az érintett vállalatok likviditását is. A nagyarányú késői átállás is szűk keresztmetszeteket eredményezhet, különösen a bankok és szoftverforgalmazók szintjén, amelyek bizonyos kapacitási korlátokkal szembesülhetnek. Az új rendszer fokozatos bevezetéséhez biztosított további időtartam lehetővé teszi a fokozatosabb megközelítést. Azoknak a piaci szereplőknek, amelyek még nem kezdték meg a SEPA követelményeinek való megfeleléshez szükséges kiigazításokat, a lehető leghamarabb meg kell tenniük ezt. Azoknak a piaci szereplőknek, amelyek már megkezdték fizetési folyamataik kiigazítását, mindazonáltal a lehető leggyorsabban be kell fejezniük az átállást.
(5)

Mivel a gazdasági szereplők az 1272/2008/EK rendelet VI. mellékletének 3. részében megállapított harmonizált osztályozásokat hamarabb is alkalmazhatják, azt is lehetővé kell tenni, hogy önkéntes alapon ennek a rendeletnek a rendelkezéseit is hamarabb alkalmazzák.
(4)

Az alaprendelet 11. cikkének (3) bekezdése alapján részleges időközi felülvizsgálat iránti kérelem érkezett az Európai Bizottsághoz (a továbbiakban: Bizottság). A kérelmet egy thaiföldi exportáló gyártó, a River Kwai International Food Industry Co. Ltd. (a továbbiakban: a kérelmező) nyújtotta be.
„(16)

Korea Ryonha Machinery Joint Venture Corporation (más néven a) Chosun Yunha Machinery Joint Operation Company; b) Korea Ryenha Machinery J/V Corporation; c) Ryonha Machinery Joint Venture Corporation; d) Ryonha Machinery Corporation; e) Ryonha Machinery; f) Ryonha Machine Tool; g) Ryonha Machine Tool Corporation; h) Ryonha Machinery Corp; i) Ryonhwa Machinery Joint Venture Corporation; j) Ryonhwa Machinery JV; k) Huichon Ryonha Machinery General Plant; l) Unsan; m) Unsan Solid Tools; és n) Millim Technology Company). Címe: a) Tongan-dong, Central District, Pyongyang, DPRK; b) Mangungdae- gu, Pyongyang, DPRK; c) Mangyongdae District, Pyongyang, DPRK. Egyéb információ: e-mail cím: a) ryonha@silibank.com; sjc-117@hotmail.com; és b) millim@silibank.com. Telefonszám: a) 850-2-18111; b) 850-2-18111-8642; és c) 850-2-18111-381-8642. Fax: 850-2-381-4410. Megjelölés időpontja: 2013.1.22.”
(137)

2014. március 26-án az SWACAA képviselői megjelentek a repülésbiztonsági bizottság előtt. Egyértelműen kijelentették, hogy folyamatban van az ICAO-val 2013 májusában egyeztetett, módosított korrekciós intézkedési terv végrehajtása. A terv keretében jelentős erőforrásokat csoportosítottak új alkalmazottak felvételére és képzésére; ezt egyértelmű politikai támogatás és fokozott finanszírozás is segíti. A SWACAA továbbá segítséget kapott az ICAO technikai együttműködési irodájának (TCB) egyik projektje keretében is, amelynek célja képzési, jogi és szervezési támogatás nyújtása és a felügyeleti funkció kapacitásának növelése volt. A projekten dolgozó ICAO-szakértők a hatékony végrehajtás hiányossági rátáját jelenleg 40 %-ra becsülik, míg a projekt végére (2014 júniusára) kitűzött célszám 35 %. Annak érdekében, hogy a folyamatok a projekt végeztével is fenntarthatók legyenek, 2014 júliusától kezdve Szváziföldön működik a Dél-afrikai Fejlesztési Közösség (SADC) légiközlekedési szervezete. A SWACAA képviselői azt is jelezték, hogy a régi ICAO-kóddal (3D) repülő légi járműveket nem ismerik el felügyeletük alá tartozónak.
(2)

Az intézkedéseket értékvám formájában vezették be, a Kínából származó behozatalra – az Erdos Xijin Kuangye Co. (15,6 %) és a Lanzhou Good Land Ferroalloy Factory Co., (29 %) kivételével – 31,2 %-os, az Egyiptomból származó behozatalra – a The Egyptian Ferroalloys Co. (15,4 %) kivételével – 18 %-os, a Kazahsztánból származó behozatalra 33,9 %-os, a Macedónia Volt Jugoszláv Köztársaságból származó behozatalra 5,4 %-os és az Oroszországból származó behozatalra – a Bratsk Ferroalloy Plant (17,8 %) kivételével – 22,7 %-os vámot vetettek ki.
5.

A minták száma tagállamonként Tagállam Minták száma Tagállam Minták száma BE 12 (1) LU 12 (1) 15 (2) 15 (2) BG 12 (1) HU 12 (1) 15 (2) 15 (2) CZ 12 (1) MT 12 (1) 15 (2) 15 (2) DK 12 (1) NL 17 15 (2) DE 93 AT 12 (1) 15 (2) EE 12 (1) PL 45 15 (2) EL 12 (1) PT 12 (1) 15 (2) 15 (2) ES 45 RO 17 FR 66 SI 12 (1) 15 (2) IE 12 (1) SK 12 (1) 15 (2) 15 (2) IT 65 FI 12 (1) 15 (2) CY 12 (1) SE 12 (1) 15 (2) 15 (2) LV 12 (1) UK 66 15 (2) LT 12 (1) HR 12 (1) 15 (2) 15 (2) A MINTÁK MINIMÁLIS SZÁMA ÖSSZESEN: 654
(4)

Emlékeztetni kell arra, hogy a 2003/87/EK irányelv értelmében a légi közlekedés kibocsátási egységeinek elárverezéséből származó bevételek felhasználásáról a tagállamok határoznak. A bevételeket, vagy e bevételek értékével megegyező összeget az Unióban és harmadik országokban bekövetkező éghajlatváltozás kezelésére, többek között az üvegházhatást okozó gázok kibocsátásának csökkentésére, az Unióban és harmadik országokban – különösen a fejlődő országokban – az éghajlatváltozás hatásaihoz történő alkalmazkodásra, a hatások enyhítésére és az alkalmazkodásra vonatkozó, beleértve különösen a repüléstechnika és légi közlekedés területén folyó kutatás és fejlesztés finanszírozására, az alacsony kibocsátású közlekedésen keresztüli kibocsátáscsökkentésre, valamint az uniós rendszer igazgatási költségeinek fedezésére kell fordítani. Az árverésekből származó bevételeket, vagy e bevételek értékével megegyező összeget a globális energiahatékonysági és megújulóenergia-alaphoz történő hozzájárulások, továbbá az erdők pusztulásának elkerülése érdekében tett intézkedések finanszírozására is fel kell használni. A kibocsátási egységek 2003/87/EK irányelv szerinti elárverezéséből származó bevétel felhasználásának átláthatósága kulcsfontosságú szerepet tölt be az uniós kötelezettségvállalások megerősítésében. Az 525/2013/EU európai parlamenti és tanácsi rendelet (4) értelmében a tagállamok jelentést nyújtanak be a Bizottságnak az ilyen kibocsátási egységek elárverezéséből származó bevételek felhasználásáról.
(167)

A dömpingellenes vizsgálattal párhuzamosan szubvencióellenes vizsgálatra is sor került. Tekintettel az alacsonyabb vám elvének alkalmazására és arra, hogy a végleges támogatáskülönbözetek alacsonyabbak a kár megszüntetéséhez szükséges szintnél, a Bizottságnak a megállapított végleges támogatáskülönbözetek mértékével megegyező végleges kiegyenlítő vámot, majd ezt követően végleges dömpingellenes vámot kell kivetnie, legfeljebb a vonatkozó kár megszüntetéséhez szükséges szint mértékében. A fentiek alapján az említett vámok az alábbi tételek szerint kerülnek megállapításra: Vállalat Támogatáskülönbözet Dömpingkülönbözet A kár megszüntetéséhez szükséges szint Kiegyenlítő vám Dömpingellenes vám Xinyi PV Products (Anhui) Holdings Ltd 3,2 % 83,1 % 39,3 % 3,2 % 36,1 % Zhejiang Hehe Photovoltaic Glass Technology Co., Ltd 17,1 % 78,4 % 26,2 % 17,1 % 9,1 % Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd 12,8 % 90,1 % 42,1 % 12,8 % 29,3 % Henan Yuhua New Material Co., Ltd 16,7 % 41,6 % 17,1 % 16,7 % 0,4 % Egyéb együttműködő vállalatok 12,4 % 84,7 % 36,5 % 12,4 % 24,1 % Minden más vállalat 17,1 % 90,1 % 42,1 % 17,1 % 25,0 %
(6)

A felülvizsgálat tárgyát képező termék a jelenleg az ex 7312 10 81, ex 7312 10 83, ex 7312 10 85, ex 7312 10 89 és ex 7312 10 98 KN-kód (7312108113, 7312108313, 7312108513, 7312108913 és 7312109813 TARIC-kód) alá besorolt, a Kínai Népköztársaságból származó vagy a Koreai Köztársaságban feladott, akár a Koreai Köztársaságból származóként, akár nem ilyenként bejelentett 3 mm-t meghaladó maximális keresztmetszettel rendelkező acél drótkötél és -kábel, beleértve a zárt sodrású kötelet, de kivéve a rozsdamentes acél drótkötelet és -kábelt (a továbbiakban: a felülvizsgálat tárgyát képező termék).
(353)

A fentiek alapján az említett vámok az alábbi tételek szerint kerülnek megállapításra: A vállalat neve Támogatás-különbözet Kárkülönbözet Kiegyenlítő vám Xinyi PV Products (Anhui) Holdings Ltd 3,2 % 39,3 % 3,2 % Zhejiang Hehe Photovoltaic Glass Technology Co., Ltd 17,1 % 26,2 % 17,1 % Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd 12,8 % 42,1 % 12,8 % Henan Yuhua New Material Co., Ltd 16,7 % 17,1 % 16,7 % Az I. mellékletben felsorolt egyéb együttműködő vállalatok 12,4 % 33,2 % 12,4 % Minden más vállalat 17,1 % 42,1 % 17,1 %
(7)

A szennyező anyagok előfordulására vonatkozó felső határokat mind a kadmiumtartalom tekintetében már szabályozott (zöldségek, hal, hús, tenger gyümölcsei, belsőségek és étrend-kiegészítők), mind az újonnan szabályozandó élelmiszerek (kakaó- és csokoládétermékek) esetében a lehető legalacsonyabb szinten kell megállapítani az ún. „ALARA (as low as reasonably achievable – a lehető legalacsonyabb szinten)” elvnek megfelelően, méghozzá az EU lakosságának élelmiszerfogyasztási szokásait és a megfigyelt előfordulási szinteket figyelembe véve.
2.

A 4. cikk a következőképpen módosul: a) az (1) bekezdés b) pontja helyébe a következő szöveg lép: „b) az eladásra, bérletre vagy részletvásárlásra kínált azon helyiségfűtő berendezések forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. melléklet 1. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;” b) a (2) bekezdés b) pontja helyébe a következő szöveg lép: „b) az eladásra, bérletre vagy részletvásárlásra kínált azon kombinált fűtőberendezések forgalmazása, amelyeket a végfelhasználóknak nincs alkalmuk kiállítva megtekinteni, a beszállítók által a VI. melléklet 2. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;” c) a (3) bekezdés b) pontja helyébe a következő szöveg lép: „b) az eladásra, bérletre vagy részletvásárlásra kínált azon, helyiségfűtő berendezésből, hőmérséklet-szabályozóból és napenergia-készülékből álló csomagok forgalmazása, amelyeket a végfelhasználóknak nincs alkalmuk kiállítva megtekinteni, a VI. melléklet 3. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;” d) a (4) bekezdés b) pontja helyébe a következő szöveg lép: „b) az eladásra, bérletre vagy részletvásárlásra kínált azon, kombinált fűtőberendezésből, hőmérséklet-szabályozóból és napenergia-készülékből álló csomagok forgalmazása, amelyeket a végfelhasználóknak nincs alkalmuk kiállítva megtekinteni, a VI. melléklet 4. pontjának megfelelően rendelkezésre bocsátott információkkal történjék, kivéve abban az esetben, ha az eladásra, bérletre vagy részletvásárlásra való kínálás az interneten keresztül történik, amikor is a IX. melléklet rendelkezései szerint kell eljárni;”.
1.

A II. rész és a III. rész helyébe a következő szöveg lép: „II. OEM/OFJ által védett sajt Magántárolási támogatás kizárólag olyan, oltalom alatt álló eredetmegjelöléssel (OEM) vagy oltalom alatt álló földrajzi jelzéssel (OFJ) ellátott sajt tárolásához nyújtható, amely a tárolási szerződés kezdetének napján elérte az 1151/2012/EU európai parlamenti és tanácsi rendelet (1) 7. cikkében hivatkozott termékleírásban az adott sajtra – a szerződött tárolási időszakot követően forgalmazott formájában – előírt minimális érettségi fokot, melyhez az előírt minimális érlelési időszakon túl hozzá kell adni azt az érlelési időszakot, amely alatt a sajt értéke növekedik. Ha az 1151/2012/EU rendelet 7. cikkében hivatkozott termékleírás nem ír elő minimális érlelési időszakot, a sajtnak a tárolási szerződés kezdőnapján el kell érnie az azon érlelési időszaknak megfelelő minimális érettségi fokot, amely alatt a sajt értéke növekedik. A sajtnak ezen túlmenően eleget kell tennie a következő követelményeknek: a) az egyes tételek tömegének el kell érnie legalább egy tonnát; b) a gyártó vállalkozást, valamint a gyártás időpontját a sajtokon letörölhetetlen feliratnak kell jeleznie, esetleg kódolva; c) a sajton szerepelnie kell a betárolás dátumának; d) a sajtot egész sajtként kell betárolni abban az előállítás szerinti tagállamban, ahol az oltalom alatt álló eredetmegjelölésre vagy oltalom alatt álló földrajzi jelzésre az 1151/2012/EU rendelet szerint jogosultságot szerzett; valamint e) a sajt nem képezhette korábbi raktározási szerződés tárgyát. A tagállamok mentességet adhatnak az alól a kötelezettség alól, hogy a sajton feltüntessék a betárolás dátumát, feltéve, hogy a raktár vezetője vállalja olyan nyilvántartás vezetését, amelyben a betárolás napján nyilvántartásba veszik a második bekezdés b) pontjában említett adatokat. III. Vaj Magántárolási támogatást kizárólag olyan vaj tárolásához nyújtható, amely: a) közvetlenül és kizárólag minimum 80 tömegszázalék tejzsírtartalmú, maximum 2 tömegszázalék zsírmentes tejszárazanyag-tartalmú, és maximum 16 tömegszázalék víztartalmú tehéntejből nyert tejszínből került előállításra; b) előállítására a kérelem vagy pályázat benyújtásának napját megelőző 60 nap folyamán került sor; valamint c) amely esetében támogatási kérelem vagy pályázat minimálisan 10 tonna mennyiségre nyújtható be. A vaj csomagolásán fel kell tüntetni legalább a következő adatokat, amelyek adott esetben kód formájában is szerepelhetnek: a) az előállító üzem és az előállítás szerinti tagállam azonosító száma; b) az előállítás dátuma; c) a betárolás dátuma; d) a gyártási tételszám; e) a nettó tömeg. A tagállamok mentességet adhatnak az alól a kötelezettség alól, hogy a csomagoláson feltüntessék a betárolás dátumát, feltéve, hogy a raktár vezetője vállalja olyan nyilvántartás vezetését, amelyben a betárolás napján nyilvántartásba veszik a második bekezdésben említett adatokat. (1) Az Európai Parlament és a Tanács 2012. november 21-i 1151/2012/EU rendelete a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).”"
MELLÉKLET

A 881/2002/EK rendelet I. mellékletében a „Természetes személyek” részben a következő bejegyzést el kell hagyni:

„Youssef Ben Abdul Baki Ben Youcef Abdaoui (más néven: a) Abu Abdullah; b) Abdellah; c) Abdullah); d) Abou Abdullah; e) Abdullah Youssef). Címe: Via Torino 8/B, Cassano Magnago (VA), Olaszország. Születési ideje: 1966.9.4. Születési helye: Kairouan, Tunézia. Állampolgársága: tunéziai. Útlevélszáma: G025057 (1999.6.23-án kiállított tunéziai útlevél, érvényessége 2004.2.5-én lejárt). Nemzeti személyazonosító száma: AO 2879097 (olasz személyi igazolvány, érvényes 2012.10.30-ig). Egyéb információ: a) olaszországi adószáma: BDA YSF 66P04 Z352Q; b) nem léphet be a schengeni térségbe; c) anyja neve: Fatima Abdaoui; d) egy Olaszországban működő szervezet tagja, amely közvetlenül kapcsolatban áll az Iszlám Maghrebi al-Kaida (Organization of Al-Qaida in the Islamic Maghreb) szervezettel. A 2a. cikk (4) bekezdésének b) pontjában meghatározott megjelölés időpontja: 2003.6.25..”
(17)

Emlékeztetni kell arra, hogy az érintett termék – az eredeti vizsgálatban meghatározottak szerint, nevezetesen – az Indiából, Indonéziából és Malajziából származó C8, C10, C12, C14, C16 vagy C18 hosszúságú szénhidrogénláncokat tartalmazó telített zsíralkoholok (az elágazó láncú izomereket kivéve), beleértve a telített egységes zsíralkoholokat (a továbbiakban: egységes frakciók), valamint a döntő részben C6-C8, C6-C10, C8-C10, C10-C12 hosszúságú szénhidrogénláncokat tartalmazó keverékeket (általános megnevezésük: C8-C10 keverék), a döntő részben C12-C14, C12-C16, C12-C18, C14-C16 hosszúságú szénhidrogénláncokat tartalmazó keverékeket (általános megnevezésük: C12-C14 keverék), valamint a döntő részben C16-C18 hosszúságú szénhidrogénláncokat tartalmazó keverékeket, amelyek jelenleg az ex 2905 16 85, a 2905 17 00, az ex 2905 19 00 és az ex 3823 70 00 KN-kód alá tartoznak (a továbbiakban: zsíralkohol).
2.

A II. melléklet 4. pontja b) és c) albekezdésének helyébe a következő szöveg lép: „b) a légiforgalmi távközlésről szóló 10. melléklet, a távközlési eljárásokról szóló II. kötet, a PANS szerinti eljárásokat is beleértve (6. kiadás, 2001. október, valamennyi módosítással a 88-A. számúval bezárólag); c) a légiforgalmi szolgáltatásokról szóló 11. melléklet (13. kiadás, 2001. július, valamennyi módosítással a 49. számúval bezárólag) és megfelelő esetben a 923/2012/EU végrehajtási rendelet (1). (1) A Bizottság 2012. szeptember 26-i 923/2012/EU végrehajtási rendelete a közös repülési szabályok és a léginavigációs szolgáltatásokra és eljárásokra vonatkozó működési rendelkezések meghatározásáról, valamint az 1035/2011/EU végrehajtási rendelet és az 1265/2007/EK, az 1794/2006/EK, a 730/2006/EK, az 1033/2006/EK és a 255/2010/EU rendelet módosításáról (HL L 281., 2012.10.13., 1. o.).”"
1.7.

„Egy adott kongéner specifikus meghatározási határa a mintában”: a legkisebb analittartalom, amely elfogadható statisztikai bizonyossággal mérhető, teljesítve a nemzetközileg elfogadott szabványokban, így például az EN 6215:2012 szabványban (Animal feed – Determination of dioxins and dioxin-like PCBs by GC/HRMS and of indicator PCBs by GC/HRM; Állati takarmányok. Dioxinok és dioxinjellegű PCB-k meghatározása GC/HRMS módszerrel és indikátor PCB-k meghatározása GC/HRMS módszerrel) és/vagy a felülvizsgált EPA 1613 és 1668 módszerben leírt azonosítási kritériumokat. Egy adott kongéner meghatározási határa a következőképpen azonosítható: a) a mintakivonatban mért azon analitkoncentráció, amelynél két különböző vizsgált ion olyan analitikai jelet ad, amelynél a jel/zaj (S/N) arány a kisebb intenzitású jelre 3:1; illetve, amennyiben technikai okokból a jel-zaj viszony számítása nem ad megbízható eredményt, b) Egy kalibrációs görbe legkisebb koncentrációs pontja, amely elfogadható (≤ 30 %) és következetes (a minták analitikai sorozatának legalább a kezdetén és a végén mért) eltérést mutat az egyes mintasorozatokban a kalibrációs görbe valamennyi pontjára kiszámított átlagos relatív válaszfaktoroktól (3).
(4)

A „Jogi személyek, csoportok és szervezetek” részben az „Al-Qaida in Iraq (más néven a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network; p) Jabhat al Nusrah; q) Jabhet al-Nusra; r) Al-Nusrah Front; s) The Victory Front; t) Al-Nusrah Front for the People of the Levant; u) Islamic State in Iraq and the Levant). A 2a. cikk (4) bekezdésének b) pontjában meghatározott megjelölés időpontja: 2004.10.18.” bejegyzés helyébe a következő szöveg lép: „Al-Qaida in Iraq (más néven a) AQI; b) al-Tawhid; c) the Monotheism and Jihad Group; d) Qaida of the Jihad in the Land of the Two Rivers; e) Al-Qaida of Jihad in the Land of the Two Rivers; f) The Organization of Jihad's Base in the Country of the Two Rivers; g) The Organization Base of Jihad/Country of the Two Rivers; h) The Organization Base of Jihad/Mesopotamia; i) Tanzim Qa'idat Al-Jihad fi Bilad al-Rafidayn; j) Tanzeem Qa'idat al Jihad/Bilad al Raafidaini; k) Jama'at Al-Tawhid Wa'al-Jihad; l) JTJ; m) Islamic State of Iraq; n) ISI; o) al-Zarqawi network; p) Jabhat al Nusrah; q) Jabhet al-Nusra; r) Al-Nusrah Front; s) The Victory Front; t) Islamic State in Iraq and the Levant). A 2a. cikk (4) bekezdésének b) pontjában meghatározott megjelölés időpontja: 2004.10.18.”
(6)

A 71/2008/EK tanácsi rendelettel (6) létrehozott Tiszta Égbolt közös vállalkozás keretében folyamatban van a rendelet által kitűzött célok teljesítése, vagyis az új kutatások ösztönzése egy olyan, köz- és magánszféra közötti partnerség keretében, amely az európai repüléstechnika területén lehetővé teszi az érdekelt felek közötti hosszú távú együttműködést. A Tiszta Égbolt kezdeményezésben rendkívül nagy számban vettek részt kis- és középvállalkozások (kkv-k): a pályázati költségvetés megközelítőleg 40 %-a körükben került kiosztásra. A Tiszta Égbolt közös vállalkozás időközi értékelése megállapította, hogy a közös vállalkozás eredményesen ösztönzi a környezetvédelmi célok elérését előmozdító fejlesztéseket. Sikerei közé tartozik továbbá, hogy nagy számban és széles körben volt képes bevonni az Unió kulcsfontosságú iparágait képviselő résztvevőket, valamint jelentős számú kis- és középvállalkozást is. Tevékenysége nyomán pedig új együttműködések alakultak ki és új szervezetek kapcsolódtak be a kezdeményezésbe. Kutatási területét ezért továbbra is támogatni kell annak érdekében, hogy az e rendeletben meghatározott céljai megvalósulhassanak.
(8)

Azokon a területeken, ahol a társadalmi, a közegészségügyi és az orvosbiológiai ágazat versenyképességéhez kapcsolódó célok együttese szükségessé teszi az erőforrások összevonását, valamint a köz- és magánszféra közötti, a kkv-k bevonásával folytatott együttműködést, az orvostudomány jövőjével kapcsolatos kutatásokat kell végezni. A kezdeményezést ki kell terjeszteni az élettudományi kutatás és innováció valamennyi területére. Erre a célra olyan, közegészségügyi érdeklődésre számot tartó területeket kell kiválasztani, amelyeket az Egészségügyi Világszervezet határozott meg az Európa és a világ számára kiemelt jelentőségű gyógyszerekről szóló („Priority medicines for Europe and the World”), 2013-ban frissített jelentésében. Következésképpen a kezdeményezésnek törekednie kell a partnerek szélesebb körének bevonására, a különböző ágazatokban, például. az orvosbiológiai képalkotás, az egészségügyi informatika, a diagnosztikai és/vagy állat-egészségügyi ágazat területén tevékenykedő közepes méretű vállalatokat is beleértve. A szélesebb körű részvétel elősegítené az olyan új megközelítések és technológiák kidolgozását, amelyek a közegészségre jelentős hatást gyakorló betegségek megelőzését, diagnosztizálását és kezelését szolgálják.
c)

ezen alapokmány jóváhagyó levél útján történő elfogadása esetén a New European Research Grouping on Fuel Cells and Hydrogen AISBL, a belga jog szerint létrejött nonprofit szervezet (regisztrációs szám: 0897.679.372, melynek állandó irodája Brüsszelben (Belgium) található) (a továbbiakban: Research Grouping).